# Visjon og verdisett Bryne FK

Vår visjon ble laget og vedtatt av årsmøtet i 2015, og lyder:

**Bryne FK skal så fotballglede, dyrke talent og høste mirakler.**

I dette ligger at vi skal fokusere på gleden ved å spille og jobbe med fotball. Vi skal dyrke og fremelske talent i alle deler av vår virksomhet, og resultatet av grundig og langsiktig arbeid skal gi oss muligheten til å høste små og store mirakler.

Videre har klubben et sett verdier. Disse er Respekt, Samhold og Kjærlighet. Disse verdiene skal brukes aktivt i hverdagen og i alle deler av klubben. Vi skal etterleve dette, og alt vi gjør skal være tuftet på disse verdiene. I noe utdypet form kan vi beskrive det slik:

**Respekt-Samhold-Kjærlighet**

**RESPEKT**

**R**ollemodell: Jeg følger spillets regler, og respekterer medspillere, motspillere, trenere og dommere. Vi følger klubbens regler og retningslinjer, og respekterer de ansatte og frivillige.

**E**ngasjert: Jeg gjør alltid mitt beste. Alle kan ha dårlige dager, men innsats og vilje skal være til stede.

**S**amhold: Vi tar vare på hverandre og står sammen. Vi snakker til hverandre og ikke om hverandre.

**P**ositiv: Jeg snakker og har et kroppsspråk som er positivt både før, under og etter trening og kamp. De beste spillerne skal være forbilder for de andre. Dette gjelder også ansatte og frivillige.

**E**ntusiasme: Jeg bidrar til et godt trenings-, kamp-, og arbeidsmiljø.

**K**lubben: Vi representerer klubben vår på en god måte. Dette gjelder måten vi oppfører oss på, måten vi snakker på og måten kler oss på når vi representerer.

**T**illit: Vi stoler på hverandre, og alle stiller opp for hverandre både på og utenfor banen.

**SAMHOLD**

Vi står sammen som klubb. Vi vet at det å være en del av en fotballklubb er krevende. Vi taper og vinner, men vi gjør det sammen. Ingen blir gode alene.

**KJÆRLIGHET**

Klubben er viktigst av alt. Går det godt for klubben, går det godt for alle. Vi skal har kjærlighet til klubben og spillet.